2011 జనాభా లెక్కల ఆధారంగా సెర్బియా ప్రజల అక్షరాస్యత 98% ఉంది. కంప్యూటర్ సమర్ధత 49% ఉంది. (పూర్తి కంప్యూటర్ పూర్తి నైపుణ్యం 34.2%). ఉన్నత విద్యను పూర్తిచేసిన ప్రజలు 16.2% మంది ఉన్నారు (10.6% మంది బాచిలర్స్ లేదా మాస్టర్ డిగ్రీలు, 5.6% మందికి అసోసియేట్ డిగ్రీ ఉన్నారు). 49% మంది మాధ్యమిక విద్యను పూర్తి చేసారు. 20.7% ప్రాథమిక విద్యార్హత కలిగి ఉన్నారు. 13.7% ప్రాథమిక విద్యను పూర్తి చేయలేదు.

సెర్బియాలో విద్యా విధానాన్ని సైన్స్ , విద్యా మంత్రిత్వశాఖ నియంత్రిస్తుంది. విద్యావిధానం ప్రీస్కూల్స్ ప్రాథమిక పాఠశాలలలో మొదలవుతుంది. ఏడు సంవత్సరాల వయస్సులో ప్రాథమిక పాఠశాలల్లో పిల్లలను నమోదు చేసుకుంటారు. ప్రాథమిక పాఠశాలలో ఎనిమిది సంవత్సరాల వరకు నిర్బంధ విద్యావిధానం ఉంటుంది. తరువాత 4 సంవత్సరాల వరకు విద్యార్థులు జిమ్నాసిజం, ఒకేషనల్ విద్యను కొనసాగించడం లేదా 2 - 3 సంవత్సరాలు వృత్తి శిక్షణలో పాల్గొనడానికి అవకాశం ఉంది. జిమ్నాసిజం, ఒకేషనల్ విద్య 
పూర్తయిన తరువాత విద్యార్థులు విశ్వవిద్యాలయానికి హాజరు కావడానికి అవకాశం ఉంది. సెర్బియాలో గుర్తించబడిన అల్పసంఖ్యాక ప్రజల భాషలలో ప్రాథమిక, మాధ్యమిక విద్య అందుబాటులో ఉన్నాయి. ఇక్కడ హంగేరియన్, స్లోవాక్, అల్బేనియన్, రొమేనియన్, రషీన్, బల్గేరియన్, బోస్నియన్, క్రొయేషియన్ భాషలలో తరగతులు నిర్వహించబడతాయి.

సెర్బియాలో 17 విశ్వవిద్యాలయాలు (మొత్తం 85 విభాగాలతో 8 ప్రభుత్వ విశ్వవిద్యాలయాలు , 51 విభాగాలతో తొమ్మిది ప్రైవేటు విశ్వవిద్యాలయాలు ఉన్నాయి). 2010-2011 విద్యాసంవత్సరంలో 17 విశ్వవిద్యాలయాలలో 1,81,362 మంది విద్యార్థులు (1,48,248 మంది విద్యార్థులు ప్రభుత్వ విశ్వవిద్యాలయాలలో, 33,114 ప్రైవేటు విశ్వవిద్యాలయాలలో) హాజరు కాగా 47,169 మంది 81 "ఉన్నత పాఠశాలలకు" హాజరయ్యారు. సెర్బియాలో ప్రజా విశ్వవిద్యాలయాలు: బెల్గ్రేడ్ విశ్వవిద్యాలయం (పురాతనమైనది, 1808 లో స్థాపించబడింది, 89,827 అండర్ గ్రాడ్యువేట్లు, గ్రాడ్యుయేట్లు తో అతిపెద్ద విశ్వవిద్యాలయం), నోవి సాడ్ విశ్వవిద్యాలయం (1960 లో స్థాపించబడింది. ఇందులో 47,826 విద్యార్థులు ఉన్నారు)),

విశ్వవిద్యాలయం (1965 లో స్థాపించబడింది 27,000 విద్యార్థులు), క్రగుజెవాక్ విశ్వవిద్యాలయం (1976 లో స్థాపించబడింది; 14,000 విద్యార్థులు), ప్రిస్టినియా విశ్వవిద్యాలయం - (కోస్. మిట్రోవోకా), నోవి పసర్ పబ్లిక్ యూనివర్శిటీ ఉన్నాయి. యూనివర్శిటీ ఆఫ్ ఆర్ట్స్, యూనివర్శిటీ ఆఫ్ డిఫెన్స్ అనే మరొక రెండు ప్రత్యేక విశ్వవిద్యాలయాలు ఉన్నాయి. అతిపెద్ద ప్రైవేట్ విశ్వవిద్యాలయాలలో జాన్ నైస్బిట్ యూనివర్సిటీ, సింగిద్దం విశ్వవిద్యాలయం (రెండూ బెల్గ్రేడులో ఉన్నాయి), ఎడ్యుకేషన్స్ విశ్వవిద్యాలయం (నోనీసాడు) ఉన్నాయి. ప్రభుత్వ విశ్వవిద్యాలయాలు మెరుగైన నాణ్యత కలిగి ఉంటాయి. అందుచేత ప్రైవేటు విశ్వవిద్యాల కంటే అవి ఎక్కువ ప్రసిద్ధి చెందాయి. బెల్గ్రేడ్ విశ్వవిద్యాలయం, యూనివర్శిటీ ఆఫ్ నోవి సాడ్ సాధారణంగా ఉత్తమ విద్యాసంస్థలుగా పరిగణించబడుతున్నాయి.

2012 లో సెర్బియా శాస్త్రీయ పరిశోధనలో జి.డి.పి. 0.64% గడిపింది. ఇది ఐరోపాలో అత్యల్ప ఆర్ & డి బడ్జెట్లలో ఒకటి. 1990 లలో ఆర్థిక ఆంక్షల కారణంగా శాత్రీయ నిపుణులు సెర్బియాను వదిలి వెళ్ళినప్పటికీ సెర్బియా గణితం, కంప్యూటర్, విజ్ఞాన శాస్త్రాలలో నైపుణ్యత సాధించింది. అయినప్పటికీ సెర్బియా సమాచార సాంకేతిక రంగంలో అభివృద్ధి చెందుతూనే ఉంది. ఇందులో సాఫ్ట్‌వేర్ డెవలప్మెంట్, అవుట్సోర్సింగ్ భాగంగా ఉన్నాయి. ఇది 2011 లో ఎగుమతులు $ 200 మిలియన్లు ఉన్నాయి. అంతర్జాతీయ పెట్టుబడిదారుల నుండి గణనీయమైన సంఖ్యలో దేశీయసంస్థల నుండి ఉత్పత్తి చేయబడ్డాయి. 2005 లో ప్రపంచ సాంకేతిక దిగ్గజం మైక్రోసాఫ్ట్, మైక్రోసాఫ్ట్ డెవలప్మెంట్ సెంటర్ను స్థాపించింది. ఇది ప్రపంచంలో నాలుగో కేంద్రంగా ఉంది. సెర్బియాలో పనిచేస్తున్న శాస్త్రీయ సంస్థలలో మిగ్జోలో పిప్పి ఇన్స్టిట్యూట్ , బెల్క్రేడ్లో విన్సికా న్యూక్లికల్ ఇన్స్టిట్యూట్ ఉన్నాయి. 1841 లో ప్రారంభం అయిన సైబర్స్ అకాడమీ ఆఫ్ సైన్సెస్ అండ్ ఆర్ట్స్ వైజ్ఞానిక, కళలను ప్రోత్సహిస్తుంది. శాస్త్రీయ సాంకేతికంగా శక్తివంతంగా ఉన్న సెర్బియా సైన్స్, టెక్నాలజీ రంగంలో ప్రఖ్యాత శాస్త్రవేత్తలను అందించింది.

మాధ్యం
విద్య , సైంస్
జలవిద్యుత్తు
బాల్కన్ యుద్ధాలు, మొదటి ప్రపంచ యుద్ధం , మొదటి యుగస్లేవియా